3. ΝΟΜΟΘΕΤ. ΔΙΑΤΑΓΜΑ υπ’ αριθ. 3589 της 13/13 Οκτ. 1956 (ΦΕΚ Α΄ 243)  Περί κυρώσεως του υπό ημερομηνίαν 19.11.1954 και 15.10.1955 προσθέτου πρωτοκόλλου εις την Βασικήν Σύμβασιν μεταξύ Ελληνικής Κυβερνήσεως και του Διεθνούς Ταμείου Κατεπειγούσης Περιθάλψεως του Παιδιού (UNICEF). ΄Αρθρον μόνον.-Κυρούται το υπογραφέν υπό της Ελληνικής Κυβερνήσεως την 15ην Οκτ. 1955 εν Αθήναις και εις την αγγλικήν γλώσσαν πρόσθετον πρωτόκολλον εις την από 14-10-47 Βασικήν Συμφωνίαν μεταξύ Ελληνικής Κυβερνήσεως και Διεθνούς Ταμείου Κατεπειγούσης Περιθάλψεως του Παιδιού (UNICEF), κυρωθείσαν δια του υπ’ αριθ. 1068/49 Ν.Δ/τος, όπερ έχει ως έπεται εν αγγλικώ πρωτοτύπω και εν Ελληνική μεταφράσει: Πρόσθετον Πρωτόκολλον εις την Βασικήν Σύμβασιν μεταξύ UNICEF και της Ελληνικής Κυβερνήσεως, αφορών απαιτήσεις έναντι της UNICEF. Λαμβανομένου υπ’ όψιν ότι η Ελληνική Κυβέρνησις (εφεξής καλουμένη η «Κυβέρνησις») και η Οργάνωσις Ηνωμένων Εθνών δια την προστασίαν του Παιδιού (εφεξής καλουμένη «Το Ταμείον») συνήψαν υπό την ημερομηνίαν 14 Οκτ. 1947, προβλέπουσαν την παροχήν βοηθείας υπό του Ταμείου υπέρ των παιδιών και εφήβων και των εγκύων γυναικών ως και θηλαζουσών μητέρων εντός της χώρας. Η Κυβέρνησις και το Ταμείον συνεφώνησαν τα κάτωθι: ΄Αρθρ.1.-Η Κυβέρνησις θέλει αναλάβει πάσαν ευθύνην δι’ οιανδήποτε απαίτησιν έναντι του Ταμείου των υπαλλήλων και των αντιπροσώπων αυτού, ήτις ήθελεν εγερθή εν Ελλάδι ως προς οιασδήποτε φύσεως βοήθειαν, παρασχεθείσαν ή τυχόν παρασχεθησομένην υπό του Ταμείου τη αιτήσει της Κυβερνήσεως. Η Κυβέρνησις θέλει αναλάβει την υποστήριξιν του Ταμείου των υπαλλήλων και των αντιπροσώπων αυτού ιδία δαπάνη, έναντι οιασδήποτε τοιαύτης απαιτήσεως. Εις περίπτωσιν καθ’ ην η Κυβέρνησις ήθελε προβεί εις οιανδήποτε πληρωμήν δυνάμει των όρων του παρόντος άρθρου, δικαιούται αύτη να κάμη χρήσιν απάντων των δικαιωμάτων και απαιτήσεων άτινα το Ταμείον θα ηδύνατο να ασκήση κατά παντός τρίτου προσώπου. Το παρόν άρθρον δεν έχει εφαρμογήν επί οιασδήποτε απαιτήσεως έναντι του Ταμείου δια ζημίας ας ήθελον υποστή μέλη του προσωπικού του Ταμείου. ΄Αρθρ.2.-Το παρόν πρωτόκολλον θεωρείται ως αναπόσπαστον τμήμα της από 14ης Οκτ. 1947 Συμβάσεως μεταξύ Κυβερνήσεως και του Ταμείου. (Μετά την σελ. 238) Σελ. 238,01 329-095 Διεθνές Ταμείον περιθάλψεως του παιδιού 35.Δ.ξ.2-3   786 35.Δ.ξ.3 Διεθνές Ταμείον περιθάλψεως του παιδιού   787 